ശക്തമായ നിയന്ത്രണങ്ങളില്ലാതെ വെബ്പോര്ട്ടലുകളും യൂട്യൂബ് ചാനലുകളുംആശങ്ക രേഖപെടുത്തി സുപ്രീം കോടതി ന്യൂഡല്ഹി: നിയന്ത്രണ സംവിധാനമില്ലാത്തതിനാല് വെബ് പോര്ട്ടലുകളും, യൂട്യൂബ് ചാനലുകളും വ്യാജ വാര്ത്തകള് പ്രചരിപ്പിക്കുകയും വ്യക്തിഹത്യ നടത്തുന്നതായും ചീഫ് ജസ്റ്റിസ് എന് വി രമണ. ഇത് രാജ്യത്തിന്റെ പേര് മോശമാക്കുമെന്നും ചീഫ് ജസ്റ്റിസ് കുറ്റപ്പെടുത്തി. ശക്തമായ നിയന്ത്രണങ്ങളില്ലാതെ വെബ് പോര്ട്ടലുകളും, യൂട്യൂബ് ചാനലുകളും പ്രവര്ത്തിക്കുന്നതില് ആശങ്ക രേഖപെടുത്തിയത്. ആര്ക്കും വെബ് പോര്ട്ടലുകളും, യു ട്യൂബ് ചാനലുകളും തുടങ്ങാം എന്ന അവസ്ഥയാണ്. നിസാമുദ്ദീനിലെ തബ്ലീഗ് ജമാഅത്ത് സമ്മേളനവുമായി ബന്ധപ്പെട്ട മാധ്യമ വാര്ത്തകള്ക്ക് എതിരായ ഹര്ജി പരിഗണിക്കവെയാണ് ജസ്റ്റിസ് ഇതിനെക്കുറിച്ച് പ്രതികരിച്ചത്. ഇത്തരം സമൂഹ മാധ്യമങ്ങളെ നിയന്ത്രിക്കാന് സര്ക്കാര് എന്ത് നടപ ടി സ്വീകരിച്ചു എന്ന് കോടതി സോളിസിറ്റര് ജനറലിനോട് ആരാഞ്ഞു. സര്ക്കാര് കൊണ്ട് വന്ന ചട്ടങ്ങള് കൊണ്ട് നിയന്ത്രണം സാധ്യമാണെന്ന് സോളിസിറ്റര് ജനറല് മറുപടി നല്കി.